ವೆರಿಝೋನ್ ಅನೇಕ ಸಾರ್ವಜನಿಕ ವಿವಾದಗಳಲ್ಲಿ ಸಿಲುಕಿದೆ.

2004ರ ಡಿಸೆಂಬರ್ 22ರಂದು ವೆರಿಝೋನ್.ನೆಟ್್ನ ಮೇಲ್ ಸರ್ವರ್್ಗಳನ್ನು ಯುರೋಪಿನ ಸಂಪರ್ಕಗಳನ್ನು ಅಂಗೀಕರಿಸದಂತೆ ಸಂಯೋಜನೆಗೊಳಿಸಲಾಯಿತು. ಸ್ಪ್ಯಾಮ್ ಇ-ಮೇಲ್ ಕಡಿಮೆ ಮಾಡುವ ತಪ್ಪಾದ ಪ್ರಯತ್ನ ಇದಾಗಿತ್ತು. ಬೇಡಿಕೆಯ ಮೇರೆಗೆ ವೈಯಕ್ತಿಕ ಡೊಮೇನ್್ಗಳ ಅಡೆಯನ್ನು ತೆಗೆಯಲಾಯಿತು.

2006ರ ಮೇ 11ರಂದು ವೆರಿಝೋನ್ ಎಟಿ ಮತ್ತು ಟಿ ಐಎನ್್ಸಿ ಹಾಗೂ ಬೆಲ್್ಸೌಥ್ ಜೊತೆ ಸೇರಿ ನ್ಯಾಶನಲ್ ಸೆಕ್ಯುರಿಟಿ ಏಜೆನ್ಸಿಗೆ ಅಮೆರಿಕ ಸಂಯುಕ್ತ ಸಂಸ್ಥಾನದ ಲಕ್ಷಾಂತರ ನಾಗರಿಕರ ಕರೆ ದಾಖಲೆಗಳನ್ನು ಒದಗಿಸಿದೆ ಎಂಬ ಸಂಗತಿಯನ್ನು "ಯುಎಸ್ಎ ಟುಡೇ" ಬಹಿರಂಗಪಡಿಸಿದಾಗ ವಿವಾದ ತಲೆದೋರಿತು. ವೆರಿಝೋನ್ ಸಪಾಟಾಗಿ ಸರ್ಕಾರಕ್ಕೆ ದಾಖಲೆಗಳನ್ನು ನೀಡಲಾಗಿದೆ ಎಂಬ ಆರೋಪವನ್ನು ಅಲ್ಲಗಳೆಯಿತು. ಆದರೆ ಆ ಜನವರಿಯಲ್ಲಿ ತಾನು ಸ್ವಾಧೀನಪಡಿಸಿಕೊಂಡ ಎಂಸಿಐ ಹಾಗೆ ಮಾಡಿದೆಯೇ ಎಂಬ ವಿಷಯದ ಬಗ್ಗೆ ಪ್ರತಿಕ್ರಿಯಿಸದೆ ಮೌನ ವಹಿಸಿತು. 2007ರ ಅಕ್ಟೋಬರ್ 12ರಂದು ಕಂಪನಿಯು ಅಮೆರಿಕ ಸಂಯುಕ್ತ ಸಂಸ್ಥಾನದ ಎನರ್ಜಿ ಮತ್ತು ವಾಣಿಜ್ಯದ ಮೇಲಿನ ಸದನ ಸಮಿತಿಗೆ ಬರೆದ ಪತ್ರದಲ್ಲಿ ಎಫ್್ಬಿಐ ಮತ್ತು .ಯು.ಎಸ್.ಸರ್ಕಾರದ ಇತರ ಫೆಡರಲ್ ಏಜೆನ್ಸಿಗಳಿಗೆ ಗ್ರಾಹಕರ ಮಾಹಿತಿಯನ್ನು ಬಹಿರಂಗಪಡಿಸಿರುವುದಾಗಿ ಒಪ್ಪಿಕೊಂಡಿತು. ಜನವರಿ 2005ರಿಂದ ಸೆಪ್ಟೆಂಬರ್ 2007ರ ವರೆಗೆ ಸುಮಾರು 94 ಸಾವಿರ ಬಾರಿ ಈ ಮಾಹಿತಿ ನೀಡಲಾಗಿದೆ ಮತ್ತು 720 ಬಾರಿ ಯಾವುದೇ ಕೋರ್ಟ್ ಆದೇಶ ಅಥವಾ ವಾರಂಟ್ ಇಲ್ಲದೆಯೂ ನೀಡಲಾಗಿದೆ ಎಂದು ಹೇಳಿತು.

2007ರ ಸೆಪ್ಟೆಂಬರ್್ನಲ್ಲಿ NARAL ಪ್ರೋ-ಚಾಯ್ಸ್ ಅಮೆರಿಕಕ್ಕೆ ಒಂದು ಕಾರ್ಯಕ್ರಮಕ್ಕೆ ತನ್ನ ಮೊಬೈಲ್ ಫೋನ್ ನೆಟ್್ವರ್ಕ್ ಬಳಸಿಕೊಳ್ಳುವುದಕ್ಕೆ ವೆರಿಝೋನ್ ವೈರ್್ಲೆಸ್ ಆರಂಭದಲ್ಲಿ ನಿರಾಕರಿಸಿತು. ಈ ಕಾರ್ಯಕ್ರಮವು ಪ್ರೋ-ಚಾಯ್ಸ್ ಟೆಕ್ಸ್ಟ್ ಮೆಸೇಜ್್ಗಳನ್ನು ಜನರು ಸ್ವೀಕರಿಸುವುದಕ್ಕೆ ಅವಕಾಶಮಾಡಿಕೊಡುವ ಕಾರ್ಯಕ್ರಮವಾಗಿತ್ತು. "ವಿವಾದಿತ ಅಥವಾ ಹಿತಕರವಲ್ಲದ" ಸಂದೇಶಗಳನ್ನು ತಡೆಹಿಡಿಯುವ ಅಧಿಕಾರ ತನಗಿದೆ ಎಂಬ ಕಾರಣ ನೀಡಿತು. ನಂತರ ಅದು ನಿರ್ಣಯವನ್ನು ಕಾಯ್ದಿಟ್ಟಿತು: "ನಿಖರತೆ ಇಲ್ಲದ ಆಂತರಿಕ ನೀತಿಯೊಂದರ ತಪ್ಪಾದ ವಿವರಣೆ ಇದು. ಅದು... ಅನಾಮಧೇಯ ದ್ವೇಷದ ಸಂದೇಶಗಳನ್ನು ಮತ್ತು ವಯಸ್ಕರ ವಿಷಯಗಳನ್ನು ಮಕ್ಕಳಿಗೆ ಕಳುಹಿಸುವುದನ್ನು ತಡೆಯುವ ಬಗ್ಗೆ ಕಾಳಜಿ ವಹಿಸಲು ವಿನ್ಯಾಸಗೊಳಿಸಿದ್ದು...  ವಿಚಾರಗಳ ಮುಕ್ತ ಹರಿಯುವಿಕೆ ಬಗ್ಗೆ ಅಪಾರವಾದ ಗೌರವ [ವೆರಿಝೋನ್್ಗೆ ಇದೆ.]"

2008ರಲ್ಲಿ ನಾರ್ಥನ್ ನ್ಯೂ ಇಂಗ್ಲಂಡ್್ನಲ್ಲಿಯ ಲ್ಯಾಂಡ್ ಲೈನ್ ಕಾರ್ಯಾಚರಣೆಯನ್ನು ಫೇರ್್ಪಾಯಿಂಟ್ ಕಮ್ಯುನಿಕೇಶನ್ಸ್್ಗೆ ಮಾರಾಟ ಮಾಡಿದ್ದು ಪ್ರಶ್ನೆಗಳನ್ನು ಮೂಡಿಸಿತು. ಮಾರಾಟದ ಮುಂದುವರಿಕೆಯನ್ನು ಖಚಿತಪಡಿಸಿಕೊಳ್ಳಲು ಪಕ್ಷಗಳು ಮೈನೆ, ನ್ಯೂ ಹ್ಯಾಂಪ್್ಶೈರ್ ಮತ್ತು ವೆರ್್ಮೊಂಟ್ ಸರ್ಕಾರಗಳೊಂದಿಗೆ ವ್ಯವಹರಿಸಬೇಕಾಯಿತು.

2010ರ ಫೆಬ್ರವರಿ 4ರಂದು ವೆರಿಝೋನ್ ವೈರ್್ಲೆಸ್ ಗ್ರಾಹಕರು ಸೈಟ್ ಇಮೇಜ್ ಬೋರ್ಡ್್ಗಳ ಪ್ರವೇಶಕ್ಕೆ ಅಡಚಣೆಯಾಗುತ್ತಿವೆ ಎಂದು ಸಲ್ಲಿಸಿದ ದೂರುಗಳನ್ನು 4ಚಾನ್ ಸ್ವೀಕರಿಸಲು ಆರಂಭಿಸಿತು. boards.4chan.org ಡೊಮೇನ್್ಗೆ ಪೋರ್ಟ್ 80ಯಲ್ಲಿಯ ಟ್ರಾಫಿಕ್ ಮಾತ್ರ ತೊಂದರೆಗೆ ಈಡಾಗಿದೆ ಎಂಬುದನ್ನು 4ಚಾನ್ ಆಡಳಿತಗಾರರು ಕಂಡುಕೊಂಡರು. ಈ ರೀತಿ ತಡೆ ಮಾಡಿದ್ದು ಉದ್ದೇಶಪೂರ್ವಕವಾಗಿ ಎಂಬುದನ್ನು ಅವರು ನಂಬುವಂತೆ ಆಯಿತು. 2010ರ ಫೆಬ್ರವರಿ 7ರಂದು ವೆರಿಝೋನ್ ವೈರ್್ಲೆಸ್ 4chan.orgಅನ್ನು "ಮುಚ್ಚುಮರೆ ಇಲ್ಲದೆ ತಡೆಯಲಾಗಿದೆ" ಎಂದು ದೃಢಪಡಿಸಿತು.

2010ರ ಆಗಸ್ಟ್್ನಲ್ಲಿ ವೆರಿಝೋನ್ ಮತ್ತು ಗೂಗಲ್್ನ ಅಧ್ಯಕ್ಷರು ನೆಟ್್ವರ್ಕ್್ನ ತಾಟಸ್ಥ್ಯವನ್ನು ವ್ಯಾಖ್ಯಾನಿಸಬೇಕು ಮತ್ತು ಮಿತಿಗೊಳಿಸಬೇಕು ಎಂಬ ಒಪ್ಪಂದಕ್ಕೆ ಬಂದರು. 

ಎಂಸಿಐ ಸ್ವಾಧೀನ
ಜಿಟಿಇ ವಿಲೀನ
ವಿವಾದಗಳು
ವೆರಿಝೋನ್ ವೊಯ್ಸ್್ವಿಂಗ್